Зелениково - Википедија

# Зелениково

### Од Википедија, слободна енциклопедија

Зелениково е село во Општина Зелениково, во околината на градот Скопје.

Села во Република Македонија
Зелениково Зелениково (Република Македонија)
Општина: | Општина Зелениково
Население: | 1906 (771 без Ст.Зелениково)
Поштенски број: |
Повикувачки број: |
Надморска височина: | 245 метри
Географска широчина: |
Географска должина: |
Веб страница: |

## [уреди] Географиja и местоположба

Селото Зелениково, се наоѓа во крајниот југо-источен дел на Скопската котлина од десната страна на реката Вардар непосредно пред почетокот на Таорската клисура. Селото е рамничарско и лежи на надморска височина од 245 метри. Атарот на селото е заеднички со железничката населба Станица Зелениково, која е дел од ова село, сместена кај железничката станица Зелениково, само 1 километар од селото Зелениково.

Поглед на Зелениково и мал дел од Станица Зелениково со црквата Св.Ѓорѓија

## [уреди] Историja

Селото Зелениково е доста стара населба и се претпоставува дека тука имало населби уште од периодот на антката со оглед на близината на археолошкиот локалите Таор и археолошките пронајдоци во околината. Во селото Зелениково постои познатиот стар манастир кој е повторно изграден во 19 век, а кој бил најпрвин изграден уште пред доаѓањето на Турците. Селото Зелениково го добило своето име поради зелениката, која е многу застапена на ридовите над Зелениково.

## [уреди] Археолошки локалитети

- Слатина, населба од неолитското време. Се наоѓа на 200-300 m пред влезот во селото, лево од патот и железничката пруга, на пространа тераса што се издига над старото корито на Вардар, на десната страна. Поголем дел од теренот е обработлив и е сопственост на ЗИК „Светлост“. Со длабокото орање и садењето на овошки површинските слоеви се оштетени и развлечени. Локалитетот е откриен уште во 1950 година, кога е извршено и првото пробно ископување. Подоцна, со ископувањата во 1954 и 1955 година, а особено во 1974 и 1975 година се откриени остатоци од куќи (лепеж) и разни предмети од материјалното производство, особено од керамика. Се работи за поголема населба од средниот неолит, со подолга интерна еволуција, истовремена со населбите од културната група Анзабегово-Вршник II-IV. Посебно значајни се наодите од последниот слој на населбата, од времето на доцниот неолит, според кои е воведена нова културна група наречена Зелениково II. Наодите се чуваат во Музејот на град Скопје.

- Црквиште, кастел од доцноантичкото време. Се наоѓа на 1 km југозападно од селото и 2 km северозападно од железничката станица, на височинка што се издига над составот на Зелениковска Река и реката Дартошама. На простор од околу 110 x 55 m се среќаваат фрагменти од керамички садови, питоси и градежен материјал, а околу него остатоци од ѕидови од одбранбен бедем и кули. На неколку места се забележуваат темели од помали градби, а има и темели од голема трикорабна базилика.

## [уреди] Економија

Главна стопанска гранка на населението е земјоделството, од што најзастапени се полјоделството и сточарството. Од полјоделските култури најзастапени се житото (пченица), доматот, пиперката, кромидот и лукот, краставицата, фуражните култури итн. Од сточарството во особен подем е козарството поради поволната место положба на тревнати ридови со ниски грмушки. Во Зелениково работи и млекарница која своите производи најчесто ги продава во маркетите и пазарите во Скопје и Велес.

## [уреди] Демографија

Заедно со Станица Зелениково, селото Зелениково според пописот од 2002 година го има следниот состав на население:

- жители 1906
- Македонци 1627
- Албанци 1
- Роми 61
- Срби 18
- Власи 1
- Бошњаци 190
- останати 8

Статистички податоци се водат и одделно за селото Зелениково и Станица Зелениково. Според пописот од 2002 година, самото село Зелениково има 771 жител од кои:

- Македонци 697
- Роми 61
- Власи 1
- Срби 8
- останати 4

Селото Зелениково бележи константен пораст на своето население, па така од 356 жители во 1961 година, бројот на населението нараснал на 709 жители во 1994, за денес да порасне на 771 жител, а тоа се должи и на високиот наталитет и на емиграцијата на население од околните ридско-планински села (како Градовци на пример).

## [уреди] Општествени институции

## [уреди] Администрација и политика

## [уреди] Културни и природни знаменитости

## [уреди] Редовни настани

## [уреди] Личности

## [уреди] Култура и спорт

## [уреди] Иселеништво

## [уреди] Надворешни врски

Преземено од "http://mk.wikipedia.org../../../%D0%B7/%D0%B5/%D0%BB/%D0%97%D0%B5%D0%BB%D0%B5%D0%BD%D0%B8%D0%BA%D0%BE%D0%B2%D0%BE.html"

Категории: Македонски села | Скопски села | Села во Општина Зелениково | Села во Република Македонија

##### Views

- Статија
- Разговор
- Тековна верзија

##### Пребарај